(Návrh)
NARIADENIE VLÁDY
Slovenskej republiky

z ...... 2018,
ktorým sa ustanovuje výška finančného príspevku na poskytovanie sociálnej služby v zariadeniach  podmienených odkázanosťou na rok 2019  

Vláda Slovenskej republiky podľa  § 78a ods. 10 a 11 zákona č. 448/2008 Z. z. o sociálnych službách  a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 331/2017 Z. z.   (ďalej len „zákon“) nariaďuje:
§ 1
Výška  finančného príspevku na poskytovanie sociálnej služby v zariadeniach podmienených odkázanosťou podľa formy sociálnej služby a podľa stupňa odkázanosti fyzickej osoby na pomoc inej fyzickej osoby sa ustanovuje  takto:

Finančný príspevok na poskytovanie sociálnej služby v zariadeniach podmienených odkázanosťou podľa §  71 ods. 6 a § 78a zákona

Stupeň odkázanosti fyzickej osoby na pomoc inej fyzickej osoby	Výška finančného príspevku pri poskytovaní pobytovej sociálnej služby/mesiac/miesto	Výška finančného príspevku pri poskytovaní ambulantnej  sociálnej služby/mesiac/miesto obsadené  najmenej v rozsahu 8 hodín ambulantnej prevádzky počas pracovného dňa 	
II. stupeň	96 eur	64 eur	
III. stupeň	216 eur	144 eur	
IV. stupeň	288 eur	192 eur	
V. stupeň	408 eur	272 eur	
VI. stupeň	504 eur	336 eur	

§ 2
  Toto nariadenie vlády nadobúda účinnosť 1. januára 2019.

Peter Pellegrini  v. r.